Index - Gazdaság - Újraindult az olajszállítás a Barátság vezetéken
Napi minőségellenőrzésre állnak át.
Putyin kivizsgáltatja, hogyan került klór a Barátság kőolajvezetékbe
Magyarország is felfüggesztette az orosz kőolaj átvételét. Szándékos lehet a szennyezés.
A Mol leállította a Barátság vezetéken érkező orosz olaj átvételét
A lengyelek, ukránok, németek is így tettek, miután klórral szennyeződött az olaj. Moszkvában nyomoznak, hogy mi történt.
A szennyezett olaj áll a leállás hátterében.
Minőségi problémák adódtak.
A szennyezéses balhé után az ukrán Ukrtransznafta vállalat újra elindította a tranzitszállítást a Barátság kőolajvezetéken az európai felhasználók felé, írja az MTI.
A cég közleménye szerint a szállítás szombat délután indult meg, és az Oroszországból származó kőolaj tranzitjának újraindítása részben azért valósulhatott meg, mert a magyar Mol szakértői kiegészítő vizsgálatnak vetették alá a csővezetékben lévő nyersolajt, és megerősítették, hogy készek átvenni a szállítmányt.
Moszkvából április 29-én jelezték, hogy megkezdték a tiszta nyersolaj pumpálását a Barátság kőolajvezetékbe. Május 7-én az Ukrtransznafta vállalatnál azt közölték, hogy a tervek szerint május 20-ig a Barátság vezeték teljes rendszerét ismét visszahelyezik a megszokott üzemű működésbe.
(Borítókép: A Barátság I. kőolajvezeték a szlovák Transpetrol kőolajszállító vállalat kistompai átemelő állomásánál 2015. február 9-én. Fotó: Komka Péter / MTI)